sagorsarker/bangla-wikipedia huggingface dataset:
সেম্যান্টিক ওয়েব

সেম্যান্টিক ওয়েব তথা অর্থভিত্তিক ওয়েব একটি প্রকল্প যার উদ্দেশ্য হলো তথ্য আদানপ্রদানের একটি বিশ্বজনীন মাধ্যম তৈরি করা; বিভিন্ন ডকুমেন্ট ও তাদের সাথে সংশ্লিষ্ট অর্থ (যা কম্পিউটারের সাহায্যে বিশ্লেষণ করা যায়) ওয়ার্ল্ড ওয়াইড ওয়েবে স্থাপন করে এই মাধ্যম তৈরি করা সম্ভব। ওয়ার্ল্ড ওয়াইড ওয়েবের উদ্ভাবক টিম বার্নার্স-লি সেম্যান্টিক ওয়েব দর্শনেরও উদ্ভাবক এবং তিনি বর্তমানে প্রকল্পটি দেখাশোনা করছেন। তাঁর নেতৃত্বে ওয়ার্ল্ড ওয়াইড ওয়েব কনসোর্শিয়াম (ডাব্লিউথ্রিসি, W3C) স্ট্যানডার্ড, মার্ক-আপ ও অন্যান্য টুলের মাধ্যমে ওয়ার্ল্ড ওয়াইড ওয়েবকে সেমান্টিক ওয়েবে প্রসারিত করতে কাজ করে চলছে।
সিমান্টিক ওয়েব এজেন্টের নকল জ্ঞান নেই, এটি সুপ্রতিষ্ঠিত জ্ঞান ভান্ডার এবং সিদ্ধান্ত নেওয়ার নিয়মকানুন ব্যবহার করে বিভিন্ন তথ্য ভান্ডারের মধ্যে সম্পর্ক বুঝতে চেষ্টা করে।
বিস্তারিত প্রযুক্তি যেমন আরডিএফ (RDF), ওডাব্লিউএল (OWL) এবং এক্সএমএল (XML) ব্যবহার করে বিভিন্ন বিষয় এবং এলাকা থেকে সংগৃহীত তথ্যকে নিজেদের মধ্যে সম্পর্ক এবং ব্যবহারের ভিত্তিতে বিভিন্ন ভাগে ভাগ করা হয়। এই সব বিস্তারিত প্রযুক্তি ডাব্লিউথ্রিসি প্রতিষ্ঠানেরই সরকারিভাবে সুপারিশ করা।
এইভাবে ওয়েব-এর মধ্যে যত লেখা আছে, তাদের তথ্যতে বুদ্ধি এবং মূল্য যোগ করা যাবে, যাতে করে কমপিউটার যন্ত্র নিজেরাই এর ব্যবহার করে জ্ঞান সংগ্রহ এবং গবেষণা চালাতে পারে মানুষের সাহায্য ছাড়াই।
আরডিএফ হচ্ছে এক্সেএমএল-এর উপরে ভিত্তি করে তৈরি করা নিয়ম, যার প্রয়োগে ওয়েব-এর মধ্যে বর্তমান তথ্য ভান্ডারকে বিস্তারিত ভাবে বলা যায়। ইউআরআই-এর ব্যবহার করে ওয়েব-এর মধ্যে বর্তমান প্রত্যেক তথ্যকে চিহ্নিত করা যায়। ইউআরআই সমস্ত পৃথিবীতে একই নামকরণের নিয়ম ব্যবহার করে। আরডিএফ-এর এক একটি বাক্য তথ্যকে বিভিন্ন চরিত্র এবং চরিত্রের ব্যবহার-এ বিস্তারিত করতে পারে। আরডিএফ-এর বাক্যগুলিকে সাধারণত তিন ভাগে ভাগ করা যায়, যারা হচ্ছে সাবজেক্ট, প্রেডিকেট এবং অবজেক্ট, যেখানে সাবজেক্ট বলতে বোঝায় কোন্ তথ্য, প্রেডিকেট বলতে বোঝায় তথ্যের কোন্ চরিত্র এবং অবজেক্ট বলতে বোঝায় চরিত্র বা ব্যবহারের মূল্য।
আরডিএফ ব্যবহার করে শব্দভান্ডার তৈরি করা যায়, যা কিনা বিভিন্ন আরডিএফ তথ্যকে এবং তাদের মধ্যে সম্পর্ককে বিস্তারিত করে।
ওডাব্লিউএল ব্যবহার করে আরডিএফ-এর মধ্যে বিভিন্ন রকমের সম্পর্ক বের করা যায়। এর সাথে এক্সেএমএল-এর শব্দভান্ডারও ব্যবহার করা হয়, যা বিভিন্ন তথ্যের মধ্যে সম্পর্ক চিহ্নিত করতে পারে।
শিম্পাঞ্জি

শিম্পাঞ্জি প্রাইমেট বর্গের (Great Apes) এক প্রকার স্তন্যপায়ী প্রাণী। Pan গোত্রের দুই প্রজাতির প্রাণীকে সাধারণ ভাবে শিম্পাঞ্জি বলে ডাকা হয়।শিম্পাঞ্জি (প্যান ট্রোগলোডিটস), সাধারণ শিম্পাঞ্জি, শক্তিশালী শিম্পাঞ্জি বা সোজা চিম্প নামেও পরিচিত, এটি গ্রীকীয় আফ্রিকার বন এবং সান্নাহর এক বৃহত প্রজাতি এটির চারটি নিশ্চিত উপ-প্রজাতি এবং একটি পঞ্চম প্রস্তাবিত উপ-প্রজাতি রয়েছে। শিম্পাঞ্জি এবং ঘনিষ্ঠভাবে সম্পর্কিত বনোবো (কখনও কখনও "পিগমি শিম্পাঞ্জি" নামে পরিচিত) পান জেনাসে শ্রেণিবদ্ধ করা হয়। জীবাশ্ম এবং ডিএনএ সিকোয়েন্সিংয়ের প্রমাণ থেকে প্রমাণিত হয় যে প্যান মানব বংশের এক বোন ট্যাক্সন এবং মানুষের নিকটতম জীবিত আত্মীয়।
শিম্পাঞ্জিটি মোটা কালো চুলের আচ্ছাদিত, তবে খালি মুখ, আঙ্গুলগুলি, পায়ের আঙ্গুলগুলি, হাতের তালু এবং পায়ের তল রয়েছে। এটি পুরুষদের জন্য 40-70 কেজি (88–154 পাউন্ড) ও স্ত্রীদের জন্য 27-50 কেজি (60-110 পাউন্ড) ও 150 সেন্টিমিটার (4 ফুট 11 ইঞ্চি) দাঁড়িয়ে থাকা, বনোবোর চেয়ে বৃহত্তর এবং শক্তিশালী। এর গর্ভকালীন সময় আট মাস। শিশুটি প্রায় তিন বছর বয়সে দুধ ছাড়ানো হয়, তবে সাধারণত বেশ কয়েক বছর ধরে তার মায়ের সাথে ঘনিষ্ঠ সম্পর্ক বজায় থাকে। শিম্পাঞ্জি এমন গ্রুপে বাস করে যেগুলির আকার 15 থেকে 150 সদস্যের মধ্যে থাকে, যদিও ব্যক্তিরা দিনের বেলা অনেক ছোট গ্রুপে ভ্রমণ এবং চারণ করে। প্রজাতিগুলি কঠোর পুরুষ-অধ্যুষিত শ্রেণিবিন্যাসে বাস করে, যেখানে সহিংসতার প্রয়োজন ছাড়াই সাধারণত বিরোধ নিষ্পত্তি হয়। প্রায় সমস্ত শিম্পাঞ্জি জনগোষ্ঠী সরঞ্জাম ব্যবহার করে, লাঠি, পাথর, ঘাস এবং পাতাগুলি ব্যবহার করে এবং মধু, দধি, পিঁপড়, বাদাম এবং জল শিকার এবং অর্জনের জন্য ব্যবহার করে রেকর্ড করা হয়েছে। প্রজাতিগুলিতে ছোট স্তন্যপায়ী প্রাণীদের বর্শার জন্য তীক্ষ্ণ কাঠি তৈরির সন্ধানও পাওয়া গেছে।
শিম্পাঞ্জি বিপন্ন প্রজাতি হিসাবে আইইউসিএন রেড তালিকায় তালিকাভুক্ত হয়েছে। 170,000 থেকে 300,000 ব্যক্তির মধ্যে এর পরিসীমা জুড়ে অনুমান করা হয়। শিম্পাঞ্জির সবচেয়ে বড় হুমকি হ'ল আবাস হ্রাস, শিকার হওয়া এবং রোগ। শিম্পাঞ্জিরা পাশ্চাত্য জনপ্রিয় সংস্কৃতিতে স্টিরিওটাইপযুক্ত ক্লাউন-ফিগার হিসাবে উপস্থিত হয় এবং শিম্পাঞ্জির চা পার্টিগুলি, সার্কাসের ক্রিয়াকলাপ এবং স্টেজ শোয়ের মতো বিনোদন দেয়। তাদের কখনও কখনও পোষা প্রাণী হিসাবে রাখা হয়, যদিও তাদের শক্তি এবং আগ্রাসন তাদের এই ভূমিকাতে বিপজ্জনক করে তোলে। কিছু শতকে গবেষণার জন্য বিশেষত আমেরিকাতে গবেষণাগারে রাখা হয়েছে। শিম্পাঞ্জিদের আমেরিকান সাইন ল্যাঙ্গুয়েজের মতো ভাষা শেখানোর জন্য অনেক চেষ্টা করা হয়েছে, সীমিত সাফল্যের সাথে।
বাউফল উপজেলা

বাউফল বাংলাদেশের পটুয়াখালী জেলার অন্তর্গত একটি উপজেলা।
এটি জেলা সদর থেকে ৩০ কি.মি. দূরে অবস্থিত। এর উত্তর ও পশ্চিমে বাকেরগঞ্জ উপজেলা, পশ্চিমে পটুয়াখালী সদর ও দুমকি উপজেলা, দক্ষিণে গলাচিপা ও দশমিনা উপজেলা এবং পূর্বে তেঁতুলিয়া নদী। বাউফল উপজেলার আয়তন ৪৮৭.১০ বর্গ কি.মি.। বাউফল সদরে ০১ ( একটি) টি পুলিশ স্টেশন অবস্থিত।
১৭৯০ খ্রিঃ লর্ড কর্নওয়ালিশ ভারত শাসন সংস্কার আইনে বাকেরগঞ্জ জেলাকে ১০টি থানায় বিভক্ত করেন। এর মধ্যে বাউফল থানা অন্যতম। তাছাড়া ১৮৬৭ সালের ২৭ মার্চ কোলকাতা গেজেটে পটুয়াখালী মহকুমা সৃষ্টির ঘোষণা প্রকাশিত হয়। এ মহকুমার অধীনে ৪টি থানার মধ্যে বাউফল অন্তর্ভুক্তও ছিল। পূর্বে এ এলাকায় ছিল অনেক ধরনের বৃক্ষাদি। এসব বৃক্ষাদির মধ্যে এক ধরনের গাছ জনসাধারণের কাছে বাউ গাছ নামে অত্যন্ত সুপরিচিত ছিল এবং ঐ গাছের নামানুসারে অত্র এলাকার নাম হয় বাউফল। আগা বাকের খাঁর শাসন আমলে দক্ষিণ বাংলার ইতিহাস অনুযায়ী অত্র এলাকার নাম বাউফল হিসেবে পরিচিতি লাভ করে। ১৮৭৪ সালের আগস্ট মাসে যখন এখানে পুলিশ স্টেশন করা হয় তখন উক্ত নাম ব্যাপকভাবে প্রচারিত হয়। 
বাউফল উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাউফল থানার আওতাধীন।
২০১১ সালের আদমশুমারি অনুযায়ী বাউফল উপজেলার মোট জনসংখ্যা ৩,০৪,২৮৪ জন। এর মধ্যে পুরুষ ১,৪৪,৫৪৫ জন এবং মহিলা ১,৫৯,৭৩৯ জন। মোট পরিবার ৬৭,৮৩৩টি।
২০১১ সালের আদমশুমারি অনুযায়ী বাউফল উপজেলার সাক্ষরতার হার ৫৭.১%।
এ উপজেলায় মহাবিদ্যালয়ের সংখ্যা ১৩টি, মাধ্যমিক বিদ্যালয়ের সংখ্যা ৫৫টি, নিম্ন মাধ্যমিক বিদ্যালয়ের সংখ্যা ০৪টি, মাদরাসা, প্রাথমিক বিদ্যালয় ২২৫টি। নার্সিং ইনস্টিটিউট ২ টি।পলিটেকনিক ইনিস্টিউট ২টি।
আবাদী জমির পরিমাণ ৮৪,১১৫ একর, এক ফসলী জমির পরিমাণ ২৬,২৪৫ একর, দোফসলী জমির পরিমান ৪৭,৭৬০ একর।
পটুয়াখালী সদর উপজেলা

পটুয়াখালী সদর বাংলাদেশের পটুয়াখালী জেলার অন্তর্গত একটি প্রশাসনিক এলাকা এবং পটুয়াখালী জেলার সদর দপ্তর। পটুয়াখালী বাংলাদেশের অন্যতম প্রাচীন শহর ও পৌর এলাকা। পটুয়াখালী বাংলাদেশের দক্ষিণাঞ্চলের একটি সম্ভবনাময় জেলা ও দেশের অন্যতম গুরুত্বপূর্ণ নদীবন্দর। ১৯৬৯ সালে পটুয়াখালী জেলা প্রতিষ্ঠিত হয়। 
এই উপজেলার উত্তরে দুমকি উপজেলা, পূর্বে বাউফল উপজেলা ও গলাচিপা উপজেলা, দক্ষিণে গলাচিপা উপজেলা ও বরগুনা জেলার আমতলী উপজেলা এবং পশ্চিমে মির্জাগঞ্জ উপজেলা অবস্থিত।
পটুয়াখালী সদর উপজেলায় বর্তমানে ১টি পৌরসভা ও ১৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম পটুয়াখালী সদর থানার আওতাধীন।
পটুয়াখালী শহরের বয়স প্রায় দেড়’শ বছর। এই নামের উৎপত্তি নিয়ে মতান্তর রয়েছে। কবে, কখন, কীভাবে পটুয়াখালী নামকরণ হয়েছিল তা বলা দুরূহ ব্যাপার। এ নামকরণ সম্পর্কে তেমন কোন দালিলিক প্রমাণ নেই। পটুয়াখালী নামকরণের ক্ষেত্রে মতভেদ থাকলেও অধিকাংশেই দেবেন্দ্র নাথ দত্তের পুরানো কবিতার সূত্র ধরে “পতুয়ার খাল” থেকে পটুয়াখালী নামকরণের উৎপত্তি বলে সমর্থন করেন। সপ্তদশ শতাব্দীতে পর্তুগীজ জলদস্যুদের হামলা, লুণ্ঠন, অগ্নিসংযোগ, নারী নির্যাতন, অপহরণ ও ধ্বংসলীলায় বাকলা-চন্দ্রদ্বীপের দক্ষিণাঞ্চল প্রায় জনশূন্য হয়ে পড়ে। এসময় বর্তমান পটুয়াখালী শহর এলাকা ছিল সুন্দরবন এবং নদীর উত্তর পাড়ে ছিল লোকালয়। উত্তর পাশের বর্তমান লাউকাঠী নদী ছিল লোহালিয়া ও পায়রা নদীর ভাড়ানী খাল। এই ভাড়ানী খাল দিয়েই পর্তুগীজ জলদস্যুরা এসে গ্রামের পর গ্রাম চালাত লুণ্ঠন ও অত্যাচার। এ খাল দিয়ে পর্তুগীজদের আগমনের কারণে স্থানীয়রা তৈরি করে অনেক কেচ্ছা ও কল্প কাহিনী। এর নাম তখন সবার মুখে মুখে পতুয়ার খাল। পরবর্তীতে এই পতুয়ার খাল থেকেই পটুয়াখালীর উত্পত্তি হয়। ১৯৮০ সনে শেরেবাংলা টাউন হলে অনুষ্ঠিত ‘পটুয়াখালী জেলার ইতিহাস ও ঐতিহ্য’ শীর্ষক সেমিনারে অধিকাংশ বক্তা, প্রবন্ধকার ও ‘বরিশালের ইতিহাস’-এর লেখক সিরাজ উদ্দিন আহমেদ এই মতকে সমর্থন করেন। পটুয়াখালী নামকরণের অপর দু’টি মত হচ্ছে এ অঞ্চলে একসময় পটুয়ার দল বাস করত। এরা নিপুণ হাতে মৃত্পাত্র তৈরি করে তাতে নানা ধরনের পট বা ছবির সন্নিবেশ ঘটাত। এই ‘পটুয়া’ থেকে ‘পটুয়াখালী’ নামের উত্পত্তি হয়ে থাকতে পারে। অথবা পেট-আকৃতির খাল বেষ্টিত এলাকাই হয়তো পেটুয়াখালী এবং পরে তা অভিহিত হয় পটুয়াখালী নামে। তবে শেষোক্ত অভিমত দু’টির কোনো জোরালো সমর্থন মেলেনি।
২০১১ সালের আদমশুমারি অনুযায়ী পটুয়াখালী সদর উপজেলার মোট জনসংখ্যা ৩,১৬,৪৬২ জন। এর মধ্যে পুরুষ ১,৫৫,৩৯৫ জন এবং মহিলা ১,৬১,০৬৭ জন। মোট পরিবার ৬৮,৮১৩টি।
২০১১ সালের আদমশুমারি অনুযায়ী পটুয়াখালী সদর উপজেলার সাক্ষরতার হার ৫৯.৫%।
পটুয়াখালী সদরের মূল ফসল ধান। এছাড়া গম, তরমুজ উৎপন্ন হয়ে থাকে এ উপজেলায়।
পাটকল, বস্ত্রকল, ছাপাখানা ও বরফকল রয়েছে এ উপজেলায়।
হাটবাজার রয়েছে ৫০ এবং মেলা রয়েছে ৪। পটুয়াখালী পুরান বাজার মেলা হয় এবং ধরান্দীর দেওয়ান শরীফের মেলা হয়।
এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসূচির আওতাধীন। তবে ২৫.৩০% পরিবারের বিদ্যুৎ ব্যবহারের সুযোগ রয়েছে।
নলকূপ ৯১.৮৫%, পুকুর ৫.৭০%, ট্যাপ ০.৯৭% এবং অন্যান্য ১.৪৮%।
মুক্তিযুদ্ধের সময় পটুয়াখালী সদর উপজেলা ৯ নম্বর সেক্টরের অধীনে ছিল।
পাকিস্তানি হানাদার বাহিনী ১৯৭১ সালের ২৬ এপ্রিল পটুয়াখালী আক্রমণ করে। ৭ ডিসেম্বর পটুয়াখালী শত্রুমুক্ত হয় এবং একই দিনে মুক্তিযোদ্ধারা পটুয়াখালী সদরে প্রবেশ করে।
দশমিনা উপজেলা

দশমিনা বাংলাদেশের বরিশাল বিভাগের পটুয়াখালী জেলার অন্তর্গত একটি উপজেলা।
আয়তন: ৩৫১.৮৮ বর্গ কিমি। অবস্থান: ২২°০৮´ থেকে ২২°২২´ উত্তর অক্ষাংশ এবং ৯০°২৮´ থেকে ৯০°৩৯´ পূর্ব দ্রাঘিমাংশ। সীমানা: উত্তরে বাউফল উপজেলা, দক্ষিণে গলাচিপা উপজেলা, পূর্বে লালমোহন উপজেলা ও ভোলা জেলার চরফ্যাশন উপজেলা, পশ্চিমে গলাচিপা উপজেলা।
দশমিনা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দশমিনা থানার আওতাধীন।
দশমিনা থানা গঠিত হয় ১৯৭৯ সালে,এর আগে এ উপজেলাটি বাউফল উপজেলার আওতাধীন ছিলো এবং ১৯৮৩ সালে থানাকে উপজেলায় রূপান্তর করা হয়। ৭টি ইউনিয়ন, ৪৯টি মৌজা ৫৩টি গ্রামের সমন্বয়ে দশমিনা উপজেলা গঠিত।
২০১১ সালের আদমশুমারি অনুযায়ী দশমিনা উপজেলার মোট জনসংখ্যা ১,২৩,৩৮৮ জন। এর মধ্যে পুরুষ ৬০,২৪১ জন এবং মহিলা ৬৩,১৪৭ জন। মোট পরিবার ২৮,৪৯০টি।
২০১১ সালের আদমশুমারি অনুযায়ী দশমিনা উপজেলার সাক্ষরতার হার ৪৮.৭%।
এ উপজেলায় কলেজ ৪ টি, মাধ্যমিক বিদ্যালয় ২৫ টি, প্রাথমিক বিদ্যালয় ১০৯ টি, মাদ্রাসা ১৯ টি।
দশমিনা উপজেলার জনগোষ্ঠীর আয়ের প্রধান উৎস কৃষি ৬৪.৮৬%, অকৃষি শ্রমিক ৫.৬৯%, শিল্প ০.৫৭%, ব্যবসা ১০.২৫%, পরিবহন ও যোগাযোগ ১.৯৯%, চাকরি ৫.৮৮%, নির্মাণ ১.৪৮%, ধর্মীয় সেবা ০.২৫%, রেন্ট অ্যান্ড রেমিটেন্স ০.১৩% এবং অন্যান্য ৮.৯০%।
গলাচিপা উপজেলা

গলাচিপা বাংলাদেশের পটুয়াখালী জেলার অন্তর্গত একটি উপজেলা।
এর উত্তরে পটুয়াখালী জেলার পটুয়াখালী সদর উপজেলা, বাউফল উপজেলা ও দশমিনা উপজেলা, দক্ষিণে রাঙ্গাবালী উপজেলা, পূর্বে দশমিনা উপজেলা ও ভোলা জেলার চরফ্যাশন উপজেলা, পশ্চিমে বরগুনা জেলার আমতলী উপজেলা ও কলাপাড়া উপজেলা।
গলাচিপা উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম গলাচিপা থানার আওতাধীন।
বার্মা রাজার অত্যাচারে বিতাড়িত রাখাইনদের একটি দল ১৭৮৪ সালে রাঙ্গাবালি দ্বীপে এসে বসতি স্থাপন করে। মূলত এই সময় কাল থেকেই এই অঞ্চল ধীরে ধীরে জনপদে রূপলাভ করে। ১৯৭১ সালে মুক্তিযুদ্ধ চলাকালে পানপট্টি গ্রামে পাকসেনা ও মুক্তিযোদ্ধাদের মধ্যে সংঘর্ষে ৩ জন পাকসেনা নিহত হয়। ৮ মে পাকসেনারা চিকনিকান্দি ও ডাকুয়া গ্রামে হামলা চলিয়ে ২৯ জন গ্রামবাসীকে হত্যা করে এবং বহু ঘরবাড়ি জ্বালিয়ে দেয়।
উপজেলার জনসাধারণ প্রকৃতিগতভাবেই উৎসব প্রিয়। এই জনপদের ধর্মীয় ও সমাজিক উৎসবগুলোতে ধর্ম-বর্ণ নির্বিশেষে মানুষের অংশগ্রহন লক্ষণীয়। এখানে প্রধান ধর্মীয় উৎসবগুলোর পাশাপাশি জগদাত্রীপূজা, নীল পূজা, মনসা পূজা, নাম কীর্তন, পৌষ সংক্রান্তিতে নবান্ন উৎসব উদ্‌যাপন করা হয়। সামাজিক উৎসবের মধ্যে পহেলা বৈশাখ, বৈশাখী মেলা, দয়াময়ীর মেলা প্রধান।
২০১১ সালের আদমশুমারি অনুযায়ী গলাচিপা উপজেলার মোট জনসংখ্যা ৩,৬১,৫১৮ জন। এর মধ্যে পুরুষ ১,৭৯,৬৫২ জন এবং মহিলা ১,৮১,৮৬৬ জন। মোট পরিবার ৮০,০৫৪টি।
গলাচিপা উপজেলার উল্লেখযোগ্য নদীগুলো হলো:
২০১১ সালের আদমশুমারি অনুযায়ী গলাচিপা উপজেলার সাক্ষরতার হার ৭৫.৪%।
সুদীর্ঘ কাল থেকেই গলাচিপা উপজেলা ব্যবসা-বাণিজ্যের জন্য প্রসিদ্ধ। দেশের অন্যতম বৃহৎ মৎস আহরণ কেন্দ্র হওয়ায় গলাচিপা মূলত একটি নৌবন্দর কেন্দ্রীক উপজেলা। মাছ ছাড়াও গলাচিপা ধান, তরমুজ, আলু, বাদাম ইত্যাদি কৃষি পণ্যের জন্যও প্রসিদ্ধ।
ঢাকা থেকে নদী ও সড়ক উভয় পথে গলাচিপা আসা যাবে। নদী পথে সদর ঘাট থেকে গলাচিপা সরাসরি লঞ্চ সার্ভিস আছে আর সড়ক পথে গাবতলী এবং সায়েদাবাদ থেকে বাস সার্ভিস আছে।
মির্জাগঞ্জ উপজেলা

মির্জাগঞ্জ বাংলাদেশের পটুয়াখালী জেলার অন্তর্গত একটি প্রশাসনিক এলাকা। 
মির্জাগঞ্জ উপজেলা সৃষ্টির ইতিহাস বহু পুরনো। জনশ্রুতি আছে যে, এখানে মির্জাদের জমিদারী এস্টেট ছিল। তারাই এই এলাকার মানুষের সুখ-দুঃখের সাথি ছিল। তাদের জমি-জমা চাষাবাদ করতো এতদ অঞ্চলের মানুষ। শিক্ষা ও ধর্মীয় শিক্ষা বিস্তারে তাদের অনেক অবদান ছিল। মির্জারাই এ এলাকার মানুষের হ্রদয় স্থান পেয়েছিল। মির্জা আহমেদ জান বা মির্জাদের নাম অনুসারেই ধারণা করা হয় যে, মির্জাগঞ্জ নামকরণ করা হয়েছে। ১৮১২ সালে  থানা হিসেবে পরিচিতি লাভ করে। এর পর আর পিছনে তাকাতে হয়নি। ১৯৮৪ সালে উপজেলায় রুপান্তরিত হয়।
এই উপজেলার উত্তরে- বাকেরগঞ্জ উপজেলা, পূর্বে পায়রা নদী, দক্ষিণে বরগুনা সদর উপজেলা ও পশ্চিমে বেতাগি উপজেলা অবস্থিত।
মির্জাগঞ্জ একটি প্রাচীন জনপদ। ১৮১২ সালে মির্জাগঞ্জ থানা প্রতিষ্ঠিত হয়। পরবর্তীতে ১৯৮৩ সালে ইহা উপজেলায় রুপান্তরিত হয়। ৬টি ইউনিয়ন, ৬৮টি মৌজা ও ৭২ টি গ্রাম নিয়ে মির্জাগঞ্জ উপজেলা গঠিত। দেউলী-সুবিদখালী ইউনিয়নে উপজেলা সদর দপ্তর অবস্থিত।
২০১১ সালের আদমশুমারি অনুযায়ী মির্জাগঞ্জ উপজেলার মোট জনসংখ্যা ১,২১,৭১৬ জন। এর মধ্যে পুরুষ ৫৯,২৯২ জন এবং মহিলা ৬২,৪২৪ জন। মোট পরিবার ২৮,২০৫টি।
২০১১ সালের আদমশুমারি অনুযায়ী মির্জাগঞ্জ উপজেলার সাক্ষরতার হার ৫৯.৪%।
এয়ার ভাইস মার্শাল (অবঃ) আলতাফ হোসেন চৌধুরী (সাবেক বিমান বাহিনী প্রধান, সাবেক স্বরাষ্ট্র ও বানিজ্যমন্ত্রী)
আলতাফ হায়দার (মুক্তিযোদ্ধা কমান্ডার ও পটুয়াখালী জেলায় প্রথম স্বাধীনতার পতাকা উত্তোলন কারী)
সরীসৃপ

সরীসৃপ (Reptilia) হল মেরুদণ্ডী প্রাণীদের একটি শ্রেণী। এদের দেহ দ্বিপার্শ্বীয়ভাবে প্রতিসম, চামড়া শুকনো। বুক দিয়ে হেঁটে চলে এবং অবসারণী ছিদ্র আড়াআড়ি ভাবে থাকে।
সরীসৃপ শব্দের অর্থ "যারা বুকে ভর দিয়ে হেঁটে চলে"। মেরুদণ্ডী প্রাণীদের পুরনো শ্রেণিবিভাগের ৫টির মধ্যে দ্বিতীয় শ্রেণীর। আধুনিক শ্রেণিবিভাগে সরীসৃপ একাধিক অনাত্মীয় শ্রেণীর অবৈজ্ঞানিক একীকরণ বলে বিবেচিত। অধিকাংশ সরীসৃপের শ্রেণীর বৈজ্ঞানিক অভিধা "Sauropsida" (সরপ্সিডা), তবে পাখিরাও এদের অন্তর্ভুক্ত।
যেহেতু কিছু সরীসৃপ অন্যান্য সরীসৃপের (কুমির পাখির সাথে টিকটিকি প্রজাতির চেয়ে বেশি সম্পর্কযুক্ত) পাখির সাথে সম্পর্কযুক্ত তাই প্রদত্ত তালিকায় পুরনো সরীসৃপের দল একসাথে মনোফাইলেটিক দল তৈরি করে না। এই কারণে অনেক আধুনিক বিজ্ঞানী পাখিকে সরীসৃপের অংশ মনে করেন, যার ফলে রেপটালিয়া একটি মনোফাইলেটিক শ্রেণী হয়ে উঠে।
পূর্বের সম-সরীসৃপ জাতীয় প্রাণের উদ্ভব হয় ৩১২ মিলিয়ন বছর আগে, কার্বনিফেরাস সময়ে। এরা উন্নত সরীসৃপসদৃশ (রেপটিলিওমর্ফা) টেট্রাপডের থেকে আসে যারা ক্রমান্বয়ে শুকনো ভূমিতে জীবন ধারণে সক্ষম হয়। সেরকম প্রথমদিকের কিছু প্রাণীর উদাহরণ হল টিকটিকি সদৃশ "Hylonomus" এবং "Casineria"। এখন যেসব সরীসৃপ বেঁচে আছে সেগুলো ছাড়াও আরো অনেক বৈচিত্রপূর্ণ শ্রেণী বিলুপ্ত হয়ে গেছে, কিছু ক্ষেত্রে একেবারে গণ-বিলুপ্তির ঘটনাও আছে। বিশেষ করে ক্রেটাসিয়াশ-পালিওজিনি বিলুপ্তির ঘটনায় pterosaurs, plesiosaurs, ornithischians, এবং sauropods, এছাড়াও theropods প্রজাতির অনেক প্রাণী, যাতে আছে troodontids, dromaeosaurids, tyrannosaurids, এবং abelisaurids বিলুপ্ত হয়ে যায়। আরো ছিল Crocodyliformes ও squamates (যেমন mosasaurids)। সরীসৃপ এর দেহ শুষ্ক ও এপিডার্মিস উদ্ভুত আঁইশ বা শক্ত প্লেট এ আবৃত।পায়ে ৫ টি নখর যুক্ত আঙুল থাকে। সরীসৃপের ডিম চামড়ার মতো বা চুনময় খোলকে আবৃত থাকে।
সমর দাস

সমর দাস (জন্ম ; ১০ ডিসেম্বর ১৯২৯ - মৃত্যু ; ২৫ সেপ্টেম্বর ২০০১) একজন বিখ্যাত বাংলাদেশী সুরকার ও সঙ্গীত পরিচালক।
১৯২৯ সালের ১০ ডিসেম্বর পুরান ঢাকার লক্ষ্মীবাজারে নবদ্বীপ বসাক লেনে এক সঙ্গীতশিল্পী পরিবারে সমর দাসের জন্ম। পরিবারের গণ্ডিতেই তার সঙ্গীত শিক্ষা শুরু হয়েছিল। ১৯৪৫ সালে মাত্র ১৬ বছর বয়সে তদানীন্তন অল ইন্ডিয়া রেডিও’র ঢাকা কেন্দ্রে বাঁশি বাজানোর মধ্য দিয়ে সমর দাসের সঙ্গীত জীবনের সূচনা। তরুণ বয়সেই গিটার ও পিয়ানো বাজানোর জন্য তার খ্যাতি ছড়িয়ে পড়ে। পরে তিনি একজন খ্যাতিমান গিটারবাদক হিসেবে পরিচিতি পান। এরপর ১৯৫০-এর দশকে কলকাতায় হিজ মাস্টার্স ভয়েস কোম্পানিতে কাজ করেন এবং সুখ্যাতি অর্জন করেন। ১৯৬১ সালে ঢাকা বেতার কেন্দ্রে সঙ্গীত পরিচালক হিসেবে যোগ দেন। এখানে তিনি স্বাধীনতার পূর্ব পর্যন্ত কর্মরত ছিলেন। তিনি বহু বাঙলা গানের সুরকার। রেডিও-টেলিভিশন এবং চলচ্চিত্রের জন্য অসংখ্য গানের তিনি সঙ্গীত পরিচালক।
১৯৭১ সালে বাংলাদেশের মুক্তিযুদ্ধের সময় তিনি মুজিবনগর থেকে পরিচালিত স্বাধীন বাংলা বেতার কেন্দ্রের অন্যতম সংগঠক ও প্রধান পরিচালক ছিলেন। এ সময় বহু গানে তিনি সুর দেন। তার সুর করা গান স্বাধীনতা যুদ্ধের সময় মুক্তিবাহিনী ও দেশবাসীকে দারুণভাবে অনুপ্রাণিত করে। মুক্তিযুদ্ধে তার সুর করা ‘পূর্ব দিগন্তে সূর্য উঠেছে’, ‘নোঙ্গর তোলো তোলো’ প্রভৃতি গান মুক্তিযোদ্ধাদের প্রেরণা জুগিয়েছে। ১৯৭২ খ্রিষ্টাব্দে সুরবিন্যাস করে বাংলাদেশের জাতীয় সঙ্গীত "আমার সোনার বাংলা" মূল গানটি বিবিসি লন্ডন থেকে সামরিক ব্রাশব্রান্ডে রেকর্ড করার দায়িত্ব পালন করেন তিনি।
বাংলা ছায়াছবির সঙ্গীত পরিচালক হিসেবে সমর দাস খ্যাতি লাভ করেছেন। ১৯৫০ সালে কলকাতার বাংলা ছবি লটারি’র অন্যতম সঙ্গীত পরিচালক ছিলেন তিনি। এ ছাড়া "মুখ ও মুখোশ", জিঘাংসা প্রভৃতি ছায়াছবির সঙ্গীত পরিচালনা করেন। তিনি বাংলাদেশ বেতার ও বাংলাদেশ টেলিভিশনের দুই হাজারেরও বেশি গানের সুরকার।
১৯৮৫ ও ১৯৯৫ সালে ঢাকায় অনুষ্ঠিত সাফ গেমস সূচনা সঙ্গীতের তিনিই সুরারোপ করেছিলেন।
২০০১ খ্রিস্টাব্দের ২৫শে সেপ্টেম্বর তিনি পরলোক গমন করেন। ঢাকার ওয়ারীস্থ খ্রিষ্টান গোরস্থানে তার সমাধি রয়েছে।
শিল্পচর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। বাংলাদেশে 'সঙ্গীত পরিষদ’-এর প্রতিষ্ঠার সময় থেকেই সমর দাস এর সদস্য ছিলেন। জাতীয় প্রেসক্লাবেরও তিনি সদস্য ছিলেন। তিনি একুশে পদক সহ আরও অসংখ্য পুরস্কারে ভূষিত হয়েছেন।
পঙ্কজ উধাস

পঙ্কজ উধাস (; ১৭ মে ১৯৫১ – ২৬ ফেব্রুয়ারি ২০২৪) ছিলেন একজন ভারতীয় সঙ্গীতশিল্পী। তিনি মূলত গজল এর জন্য বিখ্যাত। তিনি ১৯৮০ সালে "আহাত" নামে একটি গজল অ্যালবাম প্রকাশের মাধ্যমে তার কর্মজীবন শুরু করেন এবং পরবর্তীকালে ১৯৮১ সালে "মুকারর", ১৯৮২ সালে "তারান্নুম", ১৯৮৩ সালে "মেহফিল", ১৯৮৪ সালে "রয়্যাল অ্যালবার্ট হলে" পঙ্কজ উধাস লাইভ, ১৯৮৪ সালে "নায়াব" এবং ১৯৮৮ সালে "মুক্তির" মতো অনেক হিট গান রেকর্ড করেন।
পঙ্কজ উধাস একজন গজল গায়ক, তিনি ভারতের গুজরাতের বাসিন্দা। ১৯৮০ সালে আহত শিরোনামের একটি গজল অ্যালবাম প্রকাশের মাধ্যমে তিনি তার কেরিয়ার শুরু করেছিলেন এবং পরে ১৯৮১ সালে মুকারার, ১৯৮২ সালে তারান্নুম, ১৯৮৩ সালে মেহফিল, ১৯৮৪ সালে রয়্যাল অ্যালবার্ট হলে পঙ্কজ উধাস লাইভ, ১৯৮৫ সালে নয়াব এবং ১৯৮৬ সালে আফরিনের মতো অনেকগুলি হিট রেকর্ড করেছিলেন।
পঙ্কজ উধাস ২৬ ফেব্রুয়ারি ২০২৪-এ মৃত্যুবরণ করেন। মৃত্যুর সময় তার বয়স হয়েছিল ৭২ বছর।
কুমিল্লা সেনানিবাস

কুমিল্লা সেনানিবাস বাংলাদেশের কুমিল্লা শহরের উপকন্ঠে অবস্থিত বাংলাদেশ সেনা বাহিনীর একটি সেনানিবাস। বাংলাদেশ সেনাবাহিনীর ৩৩ পদাতিক ডিভিশন এ সেনানিবাসে অবস্থিত।
কুমিল্লা ক্যান্টনমেন্ট, প্রথম বিশ্বযুদ্ধের পর এই এলাকার উপর সামরিক চেইন বজায় রাখার জন্য ব্রিটিশ ক্রাউন দ্বারা প্রতিষ্ঠিত হয়। দ্বিতীয় বিশ্বযুদ্ধের সময় ব্রিটিশ ভারতীয় সেনাবাহিনী এটা ব্যবহার করে।বাংলাদেশের সবচেয়ে বড় সেনানিবাস কুমিল্লার ময়নামতিতে অবস্থিত। এটি বাংলাদেশের প্রথম ক্যান্টনমেন্ট। ১৯৭১ সালের স্বাধীনতা যুদ্ধের সময় বহু অস্ত্র এখানে রক্ষিত ছিল। এখানে রয়েছে ইংরেজ কবরস্থান। যা ইংরেজ আমলে স্থাপিত হয়।
ভূপেন হাজারিকা

ভূপেন হাজারিকা (; ৮ সেপ্টেম্বর ১৯২৬ - ৫ নভেম্বর ২০১১) ছিলেন একজন স্বনামধন্য কন্ঠ শিল্পী ও ভারতীয় সঙ্গীত জগতের পুরোধা ব্যক্তিত্ব এবং বিশ্বশিল্পী। এই কিংবদন্তিতুল্য কণ্ঠশিল্পীর জন্ম ভারতের আসামে। অত্যন্ত দরাজ গলার অধিকারী এই কণ্ঠশিল্পীর জনপ্রিয়তা ছিল আকাশচুম্বী। অসমীয়া চলচ্চিত্রে সঙ্গীত পরিবেশনের মাধ্যমে গানের জগতে প্রবেশ করেন তিনি। পরবর্তীকালে বাংলা ও হিন্দি ভাষায় গান গেয়ে ভারত এবং বাংলাদেশে অসম্ভব জনপ্রিয়তা অর্জন করেন। অল্প সময়ের জন্যে তিনি বিজেপি বা ভারতীয় জনতা পার্টিতে যোগ দিয়েছিলেন। ২০০৬ সালে বিবিসি বাংলার শ্রোতা জরিপে তার "মানুষ মানুষের জন্যে" গানটি সর্বকালের সর্বশ্রেষ্ঠ কুড়িটি বাংলা গানের তালিকায় দ্বিতীয় লাভ করে।
আসামের সদিয়ায় ভূপেন হাজারিকার জন্ম। তার পিতার নাম নীলকান্ত হাজারিকা, মায়ের নাম শান্তিপ্রিয়া হাজারিকা। পিতা-মাতার দশ সন্তানের মধ্যে তিনি ছিলেন সকলের বড়। তার অন্য ভাই-বোনেরা হলেন - অমর হাজারিকা, প্রবীণ হাজারিকা, সুদক্ষিণা শর্ম্মা, নৃপেন হাজারিকা, বলেন হাজারিকা, কবিতা বড়ুয়া, স্তুতি প্যাটেল, জয়ন্ত হাজারিকা ও সমর হাজারিকা।
ব্যক্তিগত জীবনে বিবাহিত ভূপেন হাজারিকা কানাডায় বসবাসরত প্রিয়ম্বদা প্যাটেলকে বিয়ে করেন। একমাত্র সন্তান তেজ হাজারিকা নিউইয়র্কে অবস্থান করছেন।
তিনি ১৯৪২ সালে গুয়াহাটির কটন কলেজ থেকে ইন্টারমিডিয়েট আর্টস, কাশী হিন্দু বিশ্ববিদ্যালয় থেকে ১৯৪৪ সালে বি.এ. এবং ১৯৪৬ সালে রাষ্ট্রবিজ্ঞানে এম.এ. পাস করেন। ১৯৫২ সালে নিউ ইয়র্কের কলম্বিয়া ইউনিভার্সিটি থেকে পিএইচ.ডি. ডিগ্রি অর্জন করেন। তার গবেষণার বিষয় ছিল "প্রাপ্তবয়স্কদের শিক্ষায় শ্রবণ-দর্শন পদ্ধতি ব্যবহার করে ভারতের মৌলিক শিক্ষাপদ্ধতি প্রস্তুতি-সংক্রান্ত প্রস্তাব"।
ড. ভূপেন হাজারিকা তার ব্যারিটোন কণ্ঠস্বর ও কোমল ভঙ্গির জন্য বিখ্যাত ছিলেন। তার রচিত গানগুলি ছিল কাব্যময়। গানের উপমাগুলো তিনি প্রণয়-সংক্রান্ত, সামাজিক বা রাজনৈতিক বিষয় থেকে তুলে আনতেন। তিনি আধুনিকতার ছোঁয়া দিয়ে লোকসঙ্গীত গাইতেন।
তিনি মাত্র ১০ বছর বয়স থেকেই গান লিখে সুর দিতে থাকেন। আসামের চলচ্চিত্র শিল্পের সঙ্গে তার সম্পর্কের সূচনা হয় এক শিশুশিল্পী হিসেবে। ১৯৩৯ সালে মাত্র ১২ বছর বয়সে তিনি অসমীয়া ভাষায় নির্মিত দ্বিতীয় চলচ্চিত্র জ্যোতিপ্রসাদ আগরওয়ালা পরিচালিত "ইন্দুমালতী" ছবিতে "বিশ্ববিজয় নওজোয়ান" শিরোনামের একটি গান গেয়েছিলেন। পরে তিনি অসমীয়া চলচ্চিত্রের একজন নামজাদা পরিচালক হয়ে ওঠেন। বাংলাদেশ, আসাম ও তার প্রতিবেশী পশ্চিমবঙ্গে তার জনপ্রিয়তা ছিল ব্যাপক ও বিশাল। অসমীয়া ভাষা ছাড়াও বাংলা ও হিন্দি ভাষাতেও তিনি সমান পারদর্শী ছিলেন এবং অনেক গান গেয়েছেন। অবশ্য এসব গানের অনেকগুলোই মূল অসমীয়া থেকে বাংলায় অনূদিত।
ভূপেন হাজারিকার গানগুলোতে মানবপ্রেম, প্রকৃতি, ভারতীয় সমাজবাদের, জীবন-ধর্মীয় বক্তব্য বিশেষভাবে লক্ষ্যণীয়। এছাড়াও, শোষণ, নিপীড়ন, নির্যাতনের বিরুদ্ধে বলিষ্ঠ প্রতিবাদী সুরও উচ্চারিত হয়েছে বহুবার।
ড. ভূপেন হাজারিকাকে গুরুতর অসুস্থ অবস্থায় মুম্বইয়ের "কোকিলাবেন ধীরুভাই আম্বানী হাসপাতাল ও চিকিৎসা গবেষণা ইন্সটিটিউটের" আইসিইউতে ৩০ জুন, ২০১১ সালে ভর্তি করা হয়। অতঃপর তিনি কিডনী বৈকল্যসহ বার্ধক্যজনিত সমস্যায় জর্জরিত হয়ে ৫ নভেম্বর, ২০১১ সালে স্থানীয় সময় (আইএসটি) বিকাল ৪:৩৭ ঘটিকায় ধরাধাম ত্যাগ করেন। মৃত্যুকালে এই গুণী শিল্পীর বয়স হয়েছিল ৮৫ বছর।
কার্বনডেল, ইলিনয়

কার্বনডেল মার্কিন যুক্তরাষ্ট্রের ইলিনয় অঙ্গরাজ্যের একটি শহর। এখানে সাউদার্ন ইলিনয় বিশ্ববিদ্যালয় অবস্থিত।
কার্বনডেল শহরটিকে দক্ষিণ ইলিনয়ের রাজধানী বলা হয়ে থাকে।
র‍্যান্টুল, ইলিনয়

র‌্যান্টুল মার্কিন যুক্তরাষ্ট্রের ইলিনয় অঙ্গরাজ্যের একটি শহর। এটি শ্যাম্পেইন ও আর্বানা হতে ১০ মাইল উত্তরে অবস্থিত।
জিম ক্যারি

জেমস ইউজিন “জিম” ক্যারি (; জন্ম জানুয়ারি ১৭, ১৯৬২), কানাডিয়ান বংশোদ্ভূত একজন মার্কিন অভিনেতা, কৌতুকাভিনেতা, চিত্রনাট্যকার ও প্রযোজক। ক্যারি ১৯৯০ সালে মার্কিন যুক্তরাষ্ট্রে তার স্কেচ হাস্যরসাত্মক টেলিভিশন ধারাবাহিক "ইন লিভিং কালার" দিয়ে পরিচিতি অর্জন করেন। তার প্রথমদিকের অভিনীত উল্লেখযোগ্য ছবির মধ্যে রয়েছে দি মাস্ক (১৯৯৪), "" (১৯৯৪), "ডাম্ব অ্যান্ড ডাম্বার" (১৯৯৪), "লায়ার লায়ার" (১৯৯৭) প্রভৃতি। তিনি "দ্য ট্রুম্যান শো" (১৯৯৮) ও "ম্যান অন দ্য মুন" চলচ্চিত্র দিয়ে সমালোচকদের প্রশংসা অর্জন করেন এবং দুটি গোল্ডেন গ্লোব পুরস্কার লাভ করেন।
২০০০ সালের দিকে তিনি "হাউ দ্য গ্রিঞ্চ স্টোল ক্রিসমাস" ও হাস্যরসাত্মক "মি, মাইসেলফ অ্যান্ড আইরিন" (২০০০), "ব্রুস অলমাইটি" (২০০৩), "ইটার্নাল সানশাইন অফ দ্য স্পটলেস মাইন্ড" (২০০৪), "লেমোনি স্নিকেট্‌স আ সিরিজ অফ আনফরচুনেট ইভেন্ট্‌স" (২০০৪), "ফান উইথ ডিক অ্যান্ড জেন" (২০০৫), "ইয়েস ম্যান" (২০০৮), "হরটন হিয়ার্স আহু!" (২০০৮) এবং "আ ক্রিসমান ক্যারল" (২০০৯) এ অভিনয় করে আরও জনপ্রিয়তা অর্জন করেন। "ইটার্নাল সানশাইন অফ দ্য স্পটলেস মাইন্ড" ছবিতে অভিনয়ের জন্য তিনি শ্রেষ্ঠ অভিনেতার জন্য বাফটা পুরস্কারের মনোনয়ন লাভ করেন।
চিত্রাঙ্গদা

চিত্রাঙ্গদা মহাভারত মহাকাব্যের একটি চরিত্র। তিনি রাজা চিত্রবাহন ও বসুন্ধরার কন্যা ও অর্জুনের তৃতীয়া স্ত্রী।
মণিপুরের রাজকন্যা চিত্রাঙ্গদা। মণিপুর রাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। কিন্তু তা সত্বেও যখন রাজকূলে চিত্রাঙ্গদার জন্ম হল রাজা তাকে পুত্ররূপেই পালন করলেন।
রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি।
মণিপুররাজ সিদ্ধান্ত নিয়েছিলেন যে তার কন্যার সাথে কেবলমাত্র মহাবীর অর্জুনের বিবাহ দেবেন। ওইদিকে ইন্দ্রপ্রস্থে সহবাসরত যুধিষ্ঠির ও পাঞ্চালিকে দেখে ফেলে অর্জুনের দ্বাদশ বর্ষ বনবাস হয়। অর্জুন দ্বাদশবর্ষব্যাপী ব্রহ্মচর্য ব্রত পালনের সময় ভ্রমণ করতে করতে এলেন মণিপুররাজ্যে। সেই সময়ে অর্জুন চিত্রাঙ্গদার প্রেমে পড়েন। তার ও চিত্রাঙ্গদার বিবাহ হল। তাঁদের মিলনের ফলে অর্জুনের ঔরসে চিত্রাঙ্গদার গর্ভে সন্তান জন্মায়। তাদের সেই মিলনজাত পুত্রের নাম বভ্রূবাহন।অর্জুন বভ্রূবাহনকে মণিপুরের রাজা বানিয়ে দেন ও নিজের রাজ্যে ফিরে যান।
কবিগুরু রবীন্দ্রনাথ ঠাকুরের ভাষায় -
যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে পিতা অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন অর্জুনের দ্বিতীয় স্ত্রী উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে তিনি যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে উলুপী অর্জুনকে পুনরায় জীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও বভ্রূবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত পাণ্ডবদের সঙ্গেই ছিলেন। পাণ্ডবরা চলে গেলে তিনি আবার নিজ রাজ্যে ফিরে যান।
হিড়িম্বা

হিড়িম্বা মহাভারত মহাকাব্যের একটি চরিত্র। ইনি মধ্যম পান্ডব ভীমের সহধর্মিনী ছিলেন। ইনি ছিলেন একজন রাক্ষসী । তার পুত্রের নাম ছিল ঘটৎকচ। 
দুর্যোধন পাণ্ডবদের হত্যা করার জন্য বারণাবত নগরীতে তার মন্ত্রী পুরোচনকে দিয়ে এক মনোরম প্রাসাদ নির্মাণ করিয়েছিলেন যা লাক্ষা অর্থাৎ জতু দ্বারা তৈরী হয়েছিল। এছাড়া সহজ দাহ্য পদার্থ যেমন বাঁশ, মোম, ঘি, শণ ইত্যাদিও ছিল। তার ইচ্ছা ছিল পাণ্ডবদের পুড়িয়ে মারা। কিন্তু বিদুর এর সাহায্যে তারা এই গুপ্তহত্যা ফাঁকি দেন। তারা যে বনের মধ্যে দিয়ে পালাচ্ছিলেন সেই বনে হিড়িম্ব নামক এক রাক্ষস ও তার ভগিনী হিড়িম্বা বাস করত। মানুষের আগমন বুঝতে পেরে হিড়িম্ব তার বোনকে বলে মানুষ গুলোকে তার কাছে নিয়ে আসতে। কিন্তু হিড়িম্বা সেখানে উপস্থিত হয়ে ভীমের অপূর্ব রূপ আর তেজ দেখে তার প্রেমে পড়ে যায়। তিনি এক সুন্দরী নারীর বেশে ভীমের কাছে এসে বলেন তার ভ্রাতা একজন রাক্ষস এবং ওই বনের রাজা, হিড়িম্বা আরও বলেন তিনি ভীমকে ভালবেসে ফেলেছেন এবং তাকে নিয়ে অন্যত্র যেতে চান। এসময় অন্যান্য পাণ্ডব ও কুন্তী পথশ্রমে ক্লান্ত হয়ে ঘুমিয়ে পড়েছিলেন। ভীম তাদের ছেড়ে যেতে রাজি হলেন না। হিড়িম্বা সকলের মঙ্গলের জন্যে সবাইকে নিয়ে পালিয়ে যাওয়ার প্রস্তাব দেয় ভীমকে। এদিকে বোনের বিলম্ব দেখে হিড়িম্ব সেখানে উপস্থিত হল এবং হিড়িম্বাকে মানুষের বেশে ভীমের সাথে প্রেম আলাপে রত দেখে ক্রুদ্ধ হয়ে প্রথমে নিজের বোনকেই মারতে গেলেন। ভীম এসময় হিড়িম্বাকে সরিয়ে নিজেই হিড়িম্বের সাথে দ্বন্দযুদ্ধে রত হলেন। তিনি হিড়িম্বকে তুলে ঘুরিয়ে মাটিতে ফেলে বধ করলেন।
বাহুযুদ্ধের শব্দে কুন্তী ও অন্য পাণ্ডবরা জাগ্রত হয়ে পাশে হিড়িম্বাকে দেখলেন। হিড়িম্বা কুন্তীর পায়ে প্রণাম করলে কুন্তি তার পরিচয় জিজ্ঞাসা করেন। হিড়িম্বা বলেন তিনি একজন রাক্ষসী এবং তার পুত্র ভীমকে বিবাহ করতে চান। ভীম এতে সম্মত হন না তিনি ভাবছিলেন হয়ত হিড়িম্বা তার ভ্রাতৃহত্যার প্রতিশোধ নিবেন। এজন্য তিনি হিড়িম্বাকে হত্যা করতে যান। কিন্তু যুধিষ্ঠির তাকে স্ত্রীহত্যা করতে নিষেধ করেন। হিড়িম্বা কুন্তীর কাছে গিয়ে বলেন তিনি ভীমকে না পেলে আত্মহত্যা করবেন। তখন কুন্তীর আদেশে ভীম হিড়িম্বাকে বিবাহ করেন। যুধিষ্ঠির এই শর্ত দেন যে ভীম স্নান আহ্নিক শেষে হিড়িম্বার সাথে মিলিত হবেন এবং সন্ধ্যায় পুনরায় ভ্রাতাদের কাছে ফিরে আসবেন। সন্তান না হওয়া পর্যন্ত ভীম হিড়িম্বার সাথে বাস করতে রাজি হন। তাদের যে পুত্র হয় তার নাম ঘটোৎকচ। ঘটোৎকচ একজন ধার্মিক, বিদ্বান ও বীর যোদ্ধা ছিলেন।
বরুড়া উপজেলা

বরুড়া উপজেলা বাংলাদেশের কুমিল্লা জেলার অন্তর্গত একটি উপজেলা।
বরুড়া উপজেলা কুমিল্লা জেলা সদর থেকে ২৬ কিলোমিটার দক্ষিণ-পশ্চিমে অবস্থিত। এ উপজেলার উত্তরে কুমিল্লা আদর্শ সদর উপজেলা ও চান্দিনা উপজেলা, দক্ষিণে লাকসাম উপজেলা ও চাঁদপুর জেলার শাহরাস্তি উপজেলা, পূর্বে কুমিল্লা সদর দক্ষিণ উপজেলা ও লাকসাম উপজেলা, পশ্চিমে চান্দিনা উপজেলা ও চাঁদপুর জেলার কচুয়া উপজেলা।
বৌদ্ধদের ধর্মীয় খেতাব বড়ুয়া। এছাড়াও এ অঞ্চলে অধিকাংশ স্থানে পান চাষ করা হত যা এখনও বিদ্যমান। যারা পান চাষ করে তাদেরকে বারই বলে এবং চাষকৃত জমিকে (বরজ) আঞ্চলিক ভাষায় বর বলা হয়। ফলে ধর্মীয় প্রভাব এবং সংস্কৃতিক ঐতিহ্য এ দুটি বিষয়কে সমন্বয় করে বরুড়া উপজেলার নামকরণ করা হয়েছে।
বরুড়া ১৯৪৮ সালের ২৪ মার্চ থানা হিসাবে প্রতিষ্ঠিত হয় এবং ১৯৮৩ সালের ২৪ মার্চ এটি উপজেলায় উন্নিত হয়।
বরুড়া উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরুড়া থানার আওতাধীন।
শিক্ষা সংক্রান্ত তথ্যাবলী 
- বিশ্ববিদ্যালয় কলেজ ০১ টি
- ডিগ্রি কলেজ ০৩টি (১টি সরকারি)
- উচ্চ মাধ্যমিক কলেজ ০৩টি (১টি মহিলা)
- মাধ্যমিক বিদ্যালয় ৪২ টি (১টি সরকারি বালিকা)
- কারিগরি কলেজ ০১ টি
- নিম্ন মাধ্যমিক বিদ্যালয় ০৩ টি
- সরকারি প্রাথমিক বিদ্যালয় ১৪৯ টি
- এনজিও পরিচালিত প্রাঃ বিদ্যালয় ৮৪ টি
- বেসরকারি মাদ্রাসা ৩০ টি (কামিল-০১টি)। দাখিল-১৮টি। 
আলিম-০৪টি। 
ফাজিল -০৭টি। 
এবতেদায়ী মাদ্রাসা-১০টি। 
কওমী মাদ্রাসা-৬০টি। 
মক্তব-৪০০টি
- শিক্ষার হার ৫৬%
পুরুষ- ৬৩%
মহিলা- ৪৯%
স্বাস্থ্য বিভাগ 
হাসপাতালের সংখ্যা ৭ টি।( বেড-১০১ টি)
সরকারী ০১ টি। ( বেড- ৫০ টি)
বেসরকারী ০৬ টি। ( বেড- ৭০ টি)
ক্লিনিক ০৬ টি( বেসরকারী)।
ডাক্তারের সংখ্যা 
এম,বি,বি এস - সাব সেণ্টারসহ ১৫ জন ।
রেজিষ্টার্ড গ্রাম্য ডাক্তার- ৫ জন।
গ্রাম ডাক্তার- ২৬৭ জন।
হোমিও প্যাথিক ডাক্তার- ৭৮ জন।
কবিরাজ- ৪৫ জন।
অন্যান্য( ডিপ্লোমা)- ৮ জন।
স্বাস্থ্য কেন্দ্র 
উপজেলা স্বাস্থ্য কেন্দ্র- ১ টি।
উপ-স্বাস্থ্য কেন্দ্র- ৫ টি।
পরিবার কল্যাণ কেন্দ্র- ১৫ টি।
কমিউনিটি ক্লিনিক- ১৯ টি।
কুমিল্লা জেলার মধ্যে স্বাভাবিকভাবেই বরুড়া উপজেলায় হরেক রকমের ব্যবসা বাণিজ্য হয়ে থাকে। উপজেলায় বিশ্বের খেতনামা শিল্পপতিদের জন্মস্হান হওয়াই এখানে শিল্পের প্রভাব রয়েছে।এ উপজেলা সদর সহ বিভিন্ন বাজারে বর্তমানে অনেক বৃহৎ শপিং সেন্টার গড়ে উঠেছে, এ সকল শপিং সেন্টারের মাধ্যমে প্রতিনিয়ত এলাকার মানুষের ব্যবসা-বাণিজ্য প্রসারিত হচ্ছে। এছাড়া উপজেলার বিভিন্ন হাট বাজারের মাধ্যমে জনসাধারণের ব্যবসা-বাণিজ্য প্রসারিত হচ্ছে। নিম্নে বরুড়া উপজেলার উল্লেখযোগ্য হাট-বাজার এর নাম দেয়া হলঃ
উল্লেখযোগ্য হাট-বাজার 
একবাড়িয়া বাজার, গনকখুলী বাজার, সরাফতি পদয়ার বাজার, বাতাইছড়ি বাজার, রামমোহন বাজার, খোশবাস বাজার, হরিপুর বাজার, মহেশপুর বাজার, ঝলম বাজার, শশইয়া বাজার, লগ্নসার বাজার, আমড়াতলী বাজার, শিলমুড়ী বাজার, ভাউকসার বাজার, অশ্বদিয়া বাজার, শাকপুর নতুন বাজার, শাকপুর পুরাতন বাজার, ধনিশ্বর বাজার, চিলোনিয়া বাজার, আড্ডা বাজার, পেরপেটি বাজার, সোনাইমুড়ী বাজার, পয়ালগাছা বাজার, কাজীর বাজার, লক্ষীপুর বাজার সুলতানপুর বাজার।
সংকুচিত প্রাকৃতিক গ্যাস

সংকুচিত প্রাকৃতিক গ্যাস ("কমপ্রেসড ন্যাচারাল গ্যাস" সংক্ষেপ সিএনজি) জ্বালানি হিসেবে ব্যবহৃত প্রাকৃতিক গ্যাসের একটি রূপ। গ্যাসকে চাপের মাধ্যমে তরলে পরিণত করে তা গ্যাস-ট্যাংকে জমা করা হয়।
সাধারণ ব্যবহার্য প্রাকৃতিক গ্যাসকে প্রচন্ড চাপে (৩০০০+ পি এস আই) তরলিকৃত করা হয়। গ্যাস লাইনের মাধ্যমে আগত গ্যাসকে চাপ প্রয়োগ করা হয় এতে তরলীকৃত গ্যাস, ট্যাংকে জমা হয় এবং অবশিষ্ট ৮০% গ্যাস পুনরায় লাইনে ফেরৎ যায়। এভাবে পর্যায়ক্রমে এই প্রক্রিয়ায় জমা হওয়া গ্যাস গাড়িতে সংরক্ষিত ট্যাংকে ভরে দেয়া হয়। এটির দহনে উৎপন্ন উপজাত পরিমাণ পেট্রোলিয়ামের থেকে কম হয়।
প্রায় সবধরনের ডিজেল বা পেট্রলচালিত গাড়ি সিএনজি-তে রূপান্তরের মাধ্যমে সিএনজি-কে জ্বালানি হিসেবে ব্যবহার করা যায়। তবে নিম্নে ১২৫ সিসি'র মোটর সাইকেলকে গ্যাস সিলিন্ডার পাওয়াস্বাপেক্ষে এই রূপান্তর সম্ভব।
সিসা ও বেনজিন মুক্ত। রক্ষনাবেক্ষন খরচ কম। গ্যাস সহজলভ্য ও সস্তা। সিএনজি বিক্রি হয় কিউবিক মিটার হিসেবে ১ সিএম সিএনজি'র [ সিএনজি ও জ্বালানী তেল উভয়ের মাইলেজ প্রায় সমান হলেও, এটি দামে সাশ্রয়। এছাড়াও পরিবেশ রক্ষায় এর যথেষ্ট অবদান রয়েছে।
কুমিল্লা বিশ্ববিদ্যালয়

কুমিল্লা বিশ্ববিদ্যালয় (সংক্ষেপে কুবি) বাংলাদেশের কুমিল্লা জেলায় অবস্থিত একটি সরকারি বিশ্ববিদ্যালয়। এটি ২০০৬ সালের ২৮ মে প্রতিষ্ঠা করা হয়। বিশ্ববিদ্যালয়টিতে ৬টি অনুষদের ১৯টি বিভাগে শিক্ষাদান করা হয়।
এটি লালমাই পাহাড়ের পাশে এবং কুমিল্লা শহরের প্রাণকেন্দ্র কান্দিরপাড় থেকে ১০ কি,মি পশ্চিমে অবস্থিত। এটি ময়নামতির শালবন বিহার নামক স্থানে ২৪৪.১৫ একর জায়গা জুড়ে নির্মিত। এর পাশেই রয়েছে শালবন বিহার,কুমিল্লা পলিটেকনিক ও সিসিএন বিজ্ঞান ও প্রযুক্তি বিশ্ববিদ্যালয়
বাংলাদেশের মহামান্য রাষ্ট্রপতি মোহাম্মদ সাহাবুদ্দিন বিশ্ববিদ্যালয়টির আচার্য। ২০০৬ সালে এই বিশ্ববিদ্যালয় প্রতিষ্ঠিত হয় এবং উদ্বোধন করেন তৎকালীন প্রধানমন্ত্রী বেগম খালেদা জিয়া।
নিম্নোক্ত ব্যক্তিবর্গ কুমিল্লা বিশ্ববিদ্যালয়ের উপাচার্যের দায়িত্ব পালন করেন:
প্রতিষ্ঠাকালে বিশ্ববিদ্যালয়টির মাত্র ৭টি বিভাগ ছিল। বর্তমানে ৬টি অনুষদের অধীনে মোট ১৯টি বিভাগ চালু রয়েছে।
কুমিল্লা বিশ্ববিদ্যালয়ে ৫টি আবাসিক হল রয়েছে। ছাত্রদের জন্য ৩টি, ছাত্রীদের জন্য রয়েছে ২টি হল। এছাড়াও শিক্ষকদের জন্য রয়েছে ডরমেটরি।
কথা বলা রোবট তৈরি করেছে কুমিল্লা বিশ্ববিদ্যালয়ের একদল শিক্ষার্থী। রোবটটির নাম রাখা হয়েছে সিনা। রোবট সিনা মানুষের মতো কথা বলতে পারে। চলতে পারে সামনে-পেছনে সবদিকে। রোবটটি তৈরি করেছেন সঞ্জিত মন্ডল, সাঈয়েদুর রহমান ও জুয়েল নাথ। বাংলাদেশ পল্লী উন্নয়ন একাডেমি (বার্ড) এর আর্থিক সহায়তায় রোববটি তৈরি করা হয়েছে।
জাতীয় কম্পিউটার প্রশিক্ষণ ও গবেষণা একাডেমী (নেকটার) এর অর্থায়নে কুমিল্লা বিশ্ববিদ্যালয়ের তিন তরুণ প্রযুক্তিবিদের ‌টিম ‘কোয়ান্টা রোবটিক্স’ তৈরি করেছে রোবট ব্লুবেরি।
কুমিল্লা জেলা প্রশাসনের তত্ত্বাবধায়নে পরিচালিত ফ্যাবল্যাবে তৈরি প্রথম রোবট নিকো। কুমিল্লা বিশ্ববিদ্যালয়ের শিক্ষার্থীদের টিম 'কোয়ান্টা রোবটিক্স' এই রোবটি তৈরি করেছে। এটি একটি কৃত্রিম বুদ্ধিমত্তাসম্পন্ন রোবট।
২০২০ সালের ২৭ জানুয়ারি দেশের মধ্য-পূর্বাঞ্চলের বিদ্যাপীঠ কুমিল্লা বিশ্ববিদ্যালয়ের প্রথম সমাবর্তন অনুষ্ঠিত হয়েছে। প্রথম সমাবর্তনে সভাপতিত্ব করেছেন সাবেক বাংলাদেশের রাষ্ট্রপতি ও বিশ্ববিদ্যালয়ের তৎকালীন আচার্য আবদুল হামিদ। সমাবর্তন বক্তা হিসেবে ছিলেন বাংলাদেশের অর্থমন্ত্রী আ হ ম মুস্তফা কামাল (লোটাস কামাল)।
দারুল ইহসান বিশ্ববিদ্যালয়

দারুল ইহসান বিশ্ববিদ্যালয় ছিল ঢাকার ধানমন্ডিতে অবস্থিত একটি বেসরকারি বিশ্ববিদ্যালয়। ১৯৮৯ সালে এটি প্রতিষ্ঠা লাভ করে। এটি প্রতিষ্ঠা করেন সৈয়দ আলী আশরাফ। বিশ্ববিদ্যালয়টি বহি ক্যাম্পাস বিহীন। ১৯৯৩ সালে বিশ্ববিদ্যালয় মঞ্জুরী কমিশন থেকে এটি অনুমোদন লাভ করে। ২০১৬ সালে অবৈধভাবে ক্যাম্পাস শাখা বাড়ানো এবং সনদ বাণিজ্যের জন্য শিক্ষা মন্ত্রণালয় এটি বন্ধ করে দেয়।
এখানে বিবিএ, এমবিএ, এলএলবি, ইংরেজিতে বিএ অনার্স সহ বিভিন্ন বিষয়ে স্নাতক এবং স্নাতকোত্তর পর্যায়ে শিক্ষা দান করা হত। এখানে নিন্মলিখিত অনুষদ ছিল:
ছাত্র-ছাত্রীর সংখ্যা ছিল প্রায় ৩১৫৪। প্রতি বিভাগে প্রায় ১০ জন শিক্ষক ছিল। স্থায়ী শিক্ষক ৭২ জন, অস্থায়ী শিক্ষক ছিল ৫০ জন।
গ্রন্থাগার খোলা হত সকাল ১০.০০ মিনিটে এবং বন্ধ হত রাত ৮.০০টায়। গ্রন্থাগারের কার্ডধারীরা বই সংগ্রহ করতে পারত এবং বাসায় নিতে পারত। পাঠ্য বই ছাড়াও পত্রিকা, অভিসন্দর্ভ, রেফারেন্স বই, মানচিত্র এবং দুর্লভ বই এর সংগ্রহ ছিল এতে। এখানে একসাথে ২৫ জন থেকে ৩০ জন ছাত্র-ছাত্রী বসে পড়তে পারত। গ্রন্থাগার ভবন এডমিন ভবনের তৃতীয় তলায় অবস্থিত ছিল। প্রায় ২০,০০০ বইয়ের সংগ্রহ ছিল এই গ্রন্থাগারে।
ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি

ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি (বাংলা: আন্তর্জাতিক ব্যবসায়, কৃষি এবং প্রযুক্তি বিশ্ববিদ্যালয়) বাংলাদেশের প্রথম বেসরকারি বিশ্ববিদ্যালয়। ১৯৯১ সালের বেসরকারী বিশ্ববিদ্যালয় আইনের আওতায় বিশ্ববিদ্যালয়টি স্থাপন করা হয়। ১৯৯২ সালে বিশ্ববিদ্যালয়টি ডিগ্রি প্রদান শুরু করে। থাইল্যান্ডের অ্যাসাম্পশন ইউনিভার্সিটি অব ব্যাংককের সাথে তাদের সহযোগিতা চুক্তি রয়েছে। বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিজ এর সদস্য।
আইইউবিএটির সুবৃস্তিত ক্যাম্পাসের আয়তন ৫.২ একর। বিশ্ববিদ্যালয়ের ক্যাম্পাস তুরাগ নদীর তীরে অবস্থিত।
বিশ্ববিদ্যালয়টির গ্রন্থগারে আছে প্রায় ১৭,৭৭০ টি বই, ৭৬০ টি জার্নাল, ২৭৯৩ টি প্রাকটিকাম রিপোর্ট, ১২২ টি ক্যাসেট ও ৭০০ ডিভিডি এবং সিডি। বিশ্ববিদ্যালয়টির ছুটির দিন ব্যতীত সাধারনত সকাল ৮.৩০ থেকে রাত ৮.৩০ পর্যন্ত এটি খোলা থাকে।
বিশ্ববিদ্যালয়টির সর্বমোট ৮টি ক্লাব আছে।
বিশ্ববিদ্যালয়টি প্রতি সেমিস্টারে বিভিন্ন ধরনের স্কলারশীপ, বৃত্তি এবং ওয়েভার দিয়ে থাকে।
আহছানউল্লা বিজ্ঞান ও প্রযুক্তি বিশ্ববিদ্যালয়

আহছানউল্লা বিজ্ঞান ও প্রযুক্তি বিশ্ববিদ্যালয় বাংলাদেশের রাজধানী ঢাকায় তেজগাঁওতে অবস্থিত একটি বেসরকারি বিশ্ববিদ্যালয়।
আহছানউল্লা বিজ্ঞান ও প্রযুক্তি বিশ্ববিদ্যালয়, ঢাকা আহ্‌ছানিয়া মিশন দ্বারা ১৯৯৫ সালে "বেসরকারী বিশ্ববিদ্যালয় আইন ১৯৯২" অনুযায়ী প্রতিষ্ঠিত হয় যা বাংলাদেশের সর্বাধিক মানসম্পন্ন বেসরকারী বিজ্ঞান বিশ্ববিদ্যালয়গুলোর একটি। ঢাকা আহছানিয়া মিশন একটি অলাভজনক বাংলাদেশী স্বেচ্ছাসেবী সংগঠন যা ১৯৫৮ সালে খান বাহাদুর আহ‌্ছানউল্লা প্রতিষ্ঠা করেন। ঢাকার তেজগাঁওয়ে অবস্থিত এই বিশ্ববিদ্যালয়ের ক্যাম্পাস। স্থাপত্য ও প্রকৌশল, বিজ্ঞান ও কলা, ব্যবসা প্রশাসন ও ব্যবস্থাপনা এবং শিক্ষা অনুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। আহছানউল্লাহ বিশ্ববিদ্যালয় ইন্টারন্যাশনাল অ্যাসোসিয়েশন অব ইউনিভার্সিটিস, ইউনিভার্সিটি গ্রান্ট কমিশন ও অন্যান্য অনেক জাতীয় এবং আন্তর্জাতিক শিক্ষাপ্রতিষ্ঠানের সঙ্গে সহযোগিতা এবং পেশাদারী সম্পর্ক বজায় রাখে।
নিম্নোক্ত ব্যক্তিবর্গ আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
বিশ্ববিদ্যালয়ের নিম্নলিখিত অনুষদ এবং বিভাগ রয়েছে:
ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৮ - এ আহছানউল্লা বিজ্ঞান ও প্রযুক্তি বিশ্ববিদ্যালয়কে বাংলাদেশে বেসরকারী বিশ্ববিদ্যালয়গুলির মধ্যে প্রথম, সকল বিশ্ববিদ্যালয়ের মধ্যে তৃতীয় এবং ভারতীয় উপমহাদেশে ৭৭তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।
ঢাকা ইন্টারন্যাশনাল ইউনিভার্সিটি

ঢাকা ইন্টারন্যাশনাল ইউনিভার্সিটি বাংলাদেশের একটি বেসরকারি বিশ্ববিদ্যালয়। এটি বেসরকারি বিশ্ববিদ্যালয় আইন ১৯৯২-এর অধীনে ১৯৯৫ সালে প্রতিষ্ঠিত হয়। ডিআইইউর প্রতিষ্ঠাতা ছিলেন আলহাজ প্রফেসর ড. এ বি এম মফিজুল ইসলাম পাটোয়ারী ও উপাচার্য প্রফেসর ড. কে এম এম মহসিন।
বিশ্ববিদ্যালয়টি প্রতিষ্ঠার প্রাথমিক পরিকল্পনা ১৯৯৪ সালে শুরু হলেও এটি ১৯৯৫ সালে প্রতিষ্ঠিত হয়। প্রকৃতপক্ষে, ডিআইইউই বেসরকারী বিশ্ববিদ্যালয়গুলি তৈরির জন্য উদ্যোগ নেয় এবং বাংলাদেশ সরকারের উদ্যোগকে সমর্থন করে। এটি বর্তমানে বেসরকারি বিশ্ববিদ্যালয় আইন ১৯৯২ ও ১৯৯৮-এর অধীনে সরকার-অনুমোদিত বিশ্ববিদ্যালয় হিসাবে পরিচালিত হয়।
এটি একটি অলাভজনক প্রতিষ্ঠান হিসাবে পরিচালিত এবং কঠোর একাডেমিক শৃঙ্খলায় পরিচালিত হয়। মৃত আলহাজ প্রফেসর ড. এবিএম মফিজুল ইসলাম পাটোয়ারি বিশ্ববিদ্যালয়ের প্রতিষ্ঠাতা হিসেবে বাংলাদেশ সরকার কর্তৃক স্বীকৃত।
ডিআইইউর কিছু ডিগ্রির একাডেমিক বছর দুটি সেমিস্টার নিয়ে গঠিত। প্রতিটি সেমিস্টার ২৬ সপ্তাহ করে।
এবং ডিআইইউয়ের কিছু ডিগ্রীর একাডেমিক বছর তিনটি সেমিস্টার নিয়ে গঠিত। প্রতিটি সেমিস্টার চার মাস করে।
সমাজবিজ্ঞান বিভাগ এই বিশ্ববিদ্যালয়ের স্থায়ী ক্যাম্পাসের দ্বিতীয় তলায় অবস্থিত। ২০২৩ সাল থেকে বিভাগটির চেয়ারম্যান হিসেবে দায়িত্ব পালন করছেন সহকারী অধ্যাপক জামশেদুর রহমান। এর আগে দীর্ঘ তিন বছর খুব সুন্দর এবং সাবলিলভাবে চেয়ারম্যানের দ্বায়ীত্ব পালন করেছেন আব্দুর রহিম মোল্লা।
আন্তর্জাতিক ইসলামী বিশ্ববিদ্যালয় চট্টগ্রাম

আন্তর্জাতিক ইসলামী বিশ্ববিদ্যালয় চট্টগ্রাম (সংক্ষেপে "আইআইইউসি") বাংলাদেশের সরকার কর্তৃক অনুমোদিত একটি বেসরকারি বিশ্ববিদ্যালয়। ২০০৪ সালে ইউজিসি চালিত একটি জরিপে এটি শীর্ষ ৯ টি বেসরকারি বিশ্ববিদ্যালয়ের তালিকায় স্থান লাভ করে। বর্তমানে বিশ্ববিদ্যালয়টি ৪৩০ জন শিক্ষক (৩১৭ জন পূর্ণকালীন) ও ১২০০০ জন ছাত্র ছাত্রী রয়েছে। সর্বমোট ৬০ একর আয়তনের ক্যাম্পাস নিয়ে গঠিত। এটি বাংলাদেশের বৃহত্তম বেসরকারি বিশ্ববিদ্যালয়গুলোর মধ্যে অন্যতম।
ইসলামী বিশ্ববিদ্যালয় চট্টগ্রাম ট্রাস্ট (আইইউসিটি) এর তত্ত্বাবধানে থাকা এই বিশ্ববিদ্যালয়টি ১১ই ফেব্রুয়ারি ১৯৯৫ সালে বাংলাদেশের ১৯৯২ সালের বেসরকারি বিশ্ববিদ্যালয় আইনের আওতায় অনুমোদন লাভ করে এবং সেই বছর থেকেই এর কার্যক্রম আরম্ভ হয়। ইসলামী বিশ্ববিদ্যালয় চট্টগ্রাম প্রতিষ্ঠিত বিশ্ববিদ্যালয়টি ২০০০ সালে আন্তর্জাতিক ইসলামী বিশ্ববিদ্যালয় চট্টগ্রাম ("আইআইইউসি)" নামে উন্নীত হয়।
২০১০ সালে সংশোধিত বেসরকারী বিশ্ববিদ্যালয়ের আইন অনুযায়ী শাখা ক্যাম্পাস আইনানুগ নয় সাব্যস্ত হলে ২০১৬ সালে চট্টগ্রামের বাইরে থাকা ঢাকা ক্যাম্পাসসহ চট্টগ্রাম নগরীতে থাকা ফিমেল ক্যাম্পাস ও চকবাজারে থাকা প্রথম ক্যাম্পাস বন্ধ করে বিশ্ববিদ্যালয়টির সীতাকুণ্ডের স্থায়ী কুমিরা ক্যাম্পাসে বর্তমানে পাঠদান করছে। ২০২২ সালের ১১ সেপ্টেম্বর বিশ্ববিদ্যালয়টির ৫ম তম সমাবর্তন অনুষ্ঠিত হয়।
২০২১ সালের মার্চ মাসে বিভিন্ন অভিযোগের প্রেক্ষিতে পূর্ববর্তী ট্রাস্টি বোর্ড বাতিল করে আবু রেজা মুহাম্মদ নেজামউদ্দিন নদভীকে চেয়ারম্যান হিসেবে নতুন ট্রাস্টি বোর্ড অনুমোদন করে তৎকালীন সরকার। আবু রেজা নদভীর নেতৃত্বে বিশ্ববিদ্যালয়টিতে হরিলুট শুরু হয়।
২০২৪ সালের ৫ আগষ্ট আওয়ামী লীগ সরকার পতনের পর বিশ্ববিদ্যালয়ের পুনরায় ট্রাস্টি বোর্ড চেয়ারম্যান নির্বাচিত হন শামসুল ইসলাম।
আন্তর্জাতিক ইসলামী বিশ্ববিদ্যালয় চট্টগ্রামের স্থায়ী ক্যাম্পাস চট্টগ্রামের সীতাকুন্ড উপজেলার কুমিরায় অবস্থিত। বিশ্ববিদ্যালয়টির স্থায়ী ক্যাম্পাস মেইল ও ফিমেল একাডেমিক জোনে বিভক্ত। যেখানে, পৃথক অ্যাকাডেমিক ভবনে ছাত্র-ছাত্রীদের আলাদাভাবে পাঠদান করা হয়। পাঁচটিরও অধিক অ্যাকাডেমিক ভবন, পাঁচটি অনুষদ ভবন, একটি গ্রন্থাগার ভবন, কেন্দ্রীয় মসজিদ ও অডিটোরিয়াম নিয়ে চলছে বিশ্ববিদ্যালয়ের সমস্ত কার্যক্রম।
বিশ্ববিদ্যালয়ের মোট গ্রন্থাগারের সংখ্যা ৭ টি, নিচে এই বিষয়ক আরও তথ্য দেওয়া হলো:
বইয়ের বিষয়ভিত্তিক পরিসংখ্যান:
এই বিশ্ববিদ্যালয়ে শিক্ষার্থীদের থাকার ব্যবস্থা উপলব্ধ রয়েছে। ছাত্রাবাসগুলো নিম্নরূপ (বিদেশি শিক্ষার্থীদের জন্য পৃথক ছাত্রাবাস):
স্থায়ী ক্যাম্পাস (কুমিরা):
এছাড়া পূর্বে আরও কয়েকটি হল ছিল যা বর্তমানে অ্যাকাডেমিক ভবন হিসেবে ব্যবহার হচ্ছে।
এখানে নিম্নলিখিত ছাত্র সংগঠন রয়েছে:
দ্য পিপলস ইউনিভার্সিটি অব বাংলাদেশ

দ্য পিপলস ইউনিভার্সিটি অব বাংলাদেশ (ইংরেজি: The People's University of Bangladesh) বাংলাদেশের একটি বেসরকারি বিশ্ববিদ্যালয়। এটি ১৯৯৬ সালে প্রতিষ্ঠিত হয়।
মানারাত ইন্টারন্যাশনাল ইউনিভার্সিটি

মানারাত ইন্টারন্যাশনাল ইউনিভার্সিটি বাংলাদেশের একটি বেসরকারি বিশ্ববিদ্যালয়। রাজধানী ঢাকার গুলশান-২ এলাকায় বিশ্ববিদ্যালয়টির মূল ক্যাম্পাস অবস্থিত।
"মানারাত ট্রাস্ট" নামক একটি দাতব্য সংস্থা ১৯৭৯ সাল থেকে পরিচালনা করে আসছে। ১৯৯৫ সালে ট্রাস্টটি মানারাত ইন্টারন্যাশনাল ইউনিভার্সিটি প্রতিষ্ঠার পরিকল্পনা গ্রহণ করে এবং এ লক্ষ্যে ১৯৯৬ সালে শিক্ষা মন্ত্রণালয়ে আবেদন করে। ২০০১ সালের ৩ এপ্রিল ট্রাস্টটি বিশ্ববিদ্যালয় প্রতিষ্ঠার জন্য সরকারি অনুমোদন লাভ করে। সে বছরের ২১ মে বিশ্ববিদ্যালয়টি আনুষ্ঠানিকভাবে উদ্বোধন করা হয়। ২৮ মে ঢাকার গুলশানে ৭৩ জন শিক্ষার্থী নিয়ে প্রতিষ্ঠানটি পাঠ দান কার্যক্রম শুরু করে। 
২০১৭ সালের ২৮ জানুয়ারি স্থানীয় সংসদ সদস্য এনামুর রহমান সাভারের বিরুলিয়ার আশুলিয়া মডেল টাউনে বিশ্ববিদ্যালয়টির স্থায়ী ক্যাম্পাসের উদ্বোধন করেন। ১৯ জানুয়ারি, ২০২৩ বিশ্ববিদ্যালয়টির স্থায়ী ক্যাম্পাস ছাড়া অস্থায়ী ক্যাম্পাসে নতুন শিক্ষার্থী ভর্তি সম্পূর্ণরূপে বন্ধ থাকবে বলে গণবিজ্ঞপ্তি জারি করেছে ইউজিসি। তবে স্থায়ী ক্যাম্পাসে পরিচালিত প্রোগ্রামগুলো যথারীতি চালু থাকবে।
বর্তমানে এ বিশ্ববিদ্যালয়ের উপাচার্য হিসেবে দায়িত্ব পালন করছেন অধ্যাপক ড. মোহাম্মদ আব্দুর রব (ভারপ্রাপ্ত)। যিনি আন্তর্জাতিক খ্যাতি সম্পন্ন পরিবেশ বিজ্ঞানী, বাংলাদেশ রেড ক্রিসেন্ট সোসাইটির সাবেক চেয়ারম্যান, বিশিষ্ট শিক্ষাবিদ, গবেষক ও ঢাকা বিশ্ববিদ্যালয়ের ভুগোল ও পরিবেশ বিভাগের সাবেক বিভাগীয় প্রধান।
নিম্নোক্ত ব্যক্তিবর্গ মানারাত ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:
বিশ্ববিদ্যালয়ে নিম্নলিখিত স্নাতকোত্তর প্রোগ্রাম রয়েছে:
ড্যাফোডিল ইন্টারন্যাশনাল ইউনিভার্সিটি

ড্যাফোডিল ইন্টারন্যাশনাল ইউনিভার্সিটি বাংলাদেশের একটি বেসরকারী পর্যায়ের উচ্চ শিক্ষা দানকারী প্রতিষ্ঠান। প্রাইভেট বিশ্ববিদ্যালয় আইন ১৯৯২ (২) অনুযায়ী বাংলাদেশের রাজধানী ঢাকার ধানমন্ডি এলাকায় ২০০২ সালের ২৪ জানুয়ারি বিশ্ববিদ্যালয়টি প্রতিষ্ঠিত হয়। বর্তমানে এই বিশ্ববিদ্যালয়টি তাদের নিজস্ব স্থায়ী ক্যাম্পাস ড্যাফোডিল স্মার্ট সিটি, বিরুলিয়া, সাভার, ঢাকায় শিক্ষা কার্যক্রম পরিচালনা করছে। উচ্চ শিক্ষা প্রতিষ্ঠার জন্য জাতিসংঘের সাথে চুক্তি স্বাক্ষরিত হয় ড্যাফোডিল ইন্টারন্যাশনাল ইউনিভার্সিটির। এ বিশ্ববিদ্যালয়টি বাংলাদেশের আরো ৪টি বিশ্ববিদ্যালয়সহ ইন্টারন্যাশনাল অ্যাসোসিয়েশন অব ইউনিভার্সিটিসের সদস্য।
বিশ্ববিদ্যালয়টি ২০০২ সালের ২৪ জানুয়ারি প্রতিষ্ঠিত হয়।
ঢাকার সাভার উপজেলার বিরুলিয়ায় ড্যাফোডিল স্মার্ট সিটিতে দেশের সবচেয়ে বড় বেসরকারি বিশ্ববিদ্যালয় ক্যাম্পাস স্থাপন করেছে ড্যাফোডিল ইন্টারন্যাশনাল ইউনিভার্সিটি। এর মধ্যে রয়েছে সকল একাডেমিক ভবন, প্রশাসনিক ভবন, ক্রিকেট ও ফুটবল মাঠ, পুরুষ ও নারী শিক্ষার্থীদের জন্য পৃথক হোস্টেল, শিক্ষকদের স্টুডিও অ্যাপার্টমেন্ট (আবাসন), গলফ কোর্স, নিজস্ব ট্রান্সপোর্ট টার্মিনাল, বাস্কেটবল কোর্ট, গ্রীন গার্ডেন, ফুড কোর্ট, রেস্টুরেন্ট, জিমনেসিয়াম, উদ্যান, সুপারশপ, সুইমিং পুল, মসজিদ ও অডিটোরিয়াম।
বর্তমানে বিশ্ববিদ্যালয়টিতে ৫টি অনুষদের অধীনে ২৪টি বিভাগ রয়েছে।
শিক্ষার্থীদের নানাবিধ প্রতিভা বিকাশ এবং চর্চার জন্যে রয়েছে একাধিক সংগঠন।
বিশ্ববিদ্যালয়ের শিক্ষার্থীদের আবাসন সংকট দূরীকরণে ড্যাফোডিল স্মার্ট সিটি আশুলিয়ায় ৫টি আবাসিক হল পরিচালনা করা হয়। আবাসিক হলসমূহঃ
ড্যাফোডিল ইন্টারন্যাশনাল ইউনিভার্সিটিতে বছরে দুইটি (স্প্রিং এবং ফল) সেমিস্টারে ভর্তি কার্যক্রম পরিচালিত হয়ে থাকে। আর দূরে অবস্থানরত ছাত্র ছাত্রীদের কথা বিবেচনা করে অনলাইন ভর্তির ব্যবস্থা করে। তাছাড়া সরাসরি ক্যাম্পাসে এসেও ভর্তি হওয়া যায়।
রাজধানী ঢাকার অদুরে ড্যাফোডিল স্মার্ট সিটি, আশুলিয়া, সাভার, ঢাকা ক্যাম্পাসের একাডেমিক বিল্ডিং - ৪ এর চতুর্থ তলার পুরোটা জুড়ে লাইব্রেরি। এখানে একসাথে ৭৫০ জন ব্যবহারকারী এই লাইব্রেরি ব্যবহার করতে পারেন । সময়ের সাথে তাল মিলিয়ে বর্তমানে সবচেয়ে জনপ্রিয় ই-লাইব্রেরি সার্ভিস । যার মাধ্যমে বিশ্বের যেকোন জাইগা থেকে রিমোট এক্সেস এর মাধ্যমে লাইব্রেরি ব্যবহারকারীগণ প্রয়োজনীয় রিসোর্সটি ডাউনলোড করতে পারেন ।
উন্নত লাইব্রেরি সার্ভিস প্রদানের জন্য Openathens, Vu-find, KOHA, DSpace ইত্যাদি সফটওয়্যার ব্যবহার করা হয়। শিক্ষার্থী এবং গবেষকদের গবেষণা রিপোর্ট কতভাগ প্রকৃত তা যাচাই করার জন্য ব্যবহার করা হয় Turnitin সফটওয়্যার।।
এই লাইব্রেরিতে ৩৬,৫২০ বই, ৮৫০০ জার্নাল, ২১৫৬ বার্ষিক প্রতিবেদন, ৫২১৩ ম্যাগাজিন, ১৮৩০০০ ই-বুক, ১৮০০০ প্রোজেক্ট রিপোর্ট,থিসিস এন্ড ডিজার্টেশন, ৩৬৫০ এ ভি এম, ৩,৫০০০ ই-জার্নাল এবং ২২৬০০০ জার্নাল আর্টিকেল  রয়েছে।এছাড়া রয়েছে ভয়েস লাইব্রেরি,  ই রিসোর্স সার্ভিস সেন্টার, লাইব্রেরি ক্যাফে, সিনেপ্লেক্স, বঙ্গবন্ধু ও মুক্তিযুদ্ধ কর্নার। পুরো লাইব্রেরিতে রয়েছে ফ্রি WiFi ব্রাউজিংয়ের ব্যবস্থা যাতে করে ছাত্র ছাত্রীরা পৃথিবীর বিভিন্ন দেশের লাইব্রেরি ও অন্যান্য বিষয় সম্পর্কে তথ্যাবলী সংগ্রহ করতে এবং নিজের কাজে ব্যবহার করতে পারে।
শিক্ষার্থীদের হাতে-কলমে শিক্ষা দানের জন্য এখানে রয়েছে -
২০১২,২০১৮ ও ২০২৪ সালে ড্যাফোডিল ইন্টারন্যাশনাল ইউনিভার্সিটি এসিএম আইসিপিসি ঢাকা সাইটের আয়োজক হয়।
স্টেট ইউনিভার্সিটি অব বাংলাদেশ

স্টেট ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এই বিশ্ববিদ্যালয়টি ২০০২ সালে প্রতিষ্ঠিত হয়েছে।
নিম্নোক্ত ব্যক্তিবর্গ স্টেট ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
স্টেট ইউনিভার্সিটি অব বাংলাদেশ এর ঢাকা শহরে ২টি। প্রধান ক্যাম্পাস এবং বিজয় ক্যাম্পাস। ক্যাম্পাস ২টি ধানমন্ডিতে অবস্থিত। কাঞ্চন পূর্বাচলে একটি পার্মানেন্ট ক্যাম্পাস রয়েছে। ১৯ জানুয়ারি, ২০২৩ বিশ্ববিদ্যালয়টির স্থায়ী ক্যাম্পাস ছাড়া অস্থায়ী ক্যাম্পাসে নতুন শিক্ষার্থী ভর্তি সম্পূর্ণরূপে বন্ধ থাকবে বলে গণবিজ্ঞপ্তি জারি করেছে ইউজিসি। তবে স্থায়ী ক্যাম্পাসে পরিচালিত প্রোগ্রামগুলো যথারীতি চালু থাকবে।
ইবাইস ইউনিভার্সিটি

ইবাইস ইউনিভার্সিটি বা ইবাইস বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি ২০০২ সালে প্রতিষ্ঠিত হয়। বাংলাদেশ বিশ্ববিদ্যালয় মঞ্জুরী কমিশন (ইউজিসি) ২০২৪ সালের ২৮ নভেম্বর এক বিজ্ঞপ্তিতে জানায় যে, সাময়িক অনুমতিপত্রের মেয়াদ উত্তীর্ণ হওয়ায়, বেসরকারি বিশ্ববিদ্যালয় আইন, ২০১০ এর ১২(১) ধারা অনুযায়ী ইবাইস ইউনিভার্সিটির কার্যক্রমের কিছুটা তারতম্য রয়েছে। বিশ্ববিদ্যালয়ের অনুমোদিত ক্যাম্পাস, ঠিকানা এবং বৈধ কর্তৃপক্ষ (ভিসি, প্রো-ভিসি, ট্রেজারার) আছে। বোর্ড অব ট্রাস্টিজে দ্বন্দ্ব ও আদালতে মামলা চলমান থাকায় একাডেমিক, প্রশাসনিক, আর্থিক কার্যক্রমসহ ভর্তি, পরীক্ষা, ফলাফল এবং প্রদত্ত সনদের আইনগত বৈধতা দেয়া হয়েছে ২০২৩ সাল পর্যন্ত।
২০০২ সালে ইবাইস বিশ্ববিদ্যালয় প্রতিষ্ঠিত হয়। এর নিজস্ব কোন ক্যাম্পাস নেই।
ইবাইস বিশ্ববিদ্যালয়ের দুজন মালিক একই সঙ্গে বিশ্ববিদ্যালয় শিক্ষা কার্যক্রম পরিচালনা করছে। এরমধ্যে একটি গ্রুপ ধানমন্ডি, অন্য গ্রুপ উত্তরায় শিক্ষা কার্যক্রম পরিচালনা করছে॥ এই বিশ্ববিদ্যালয়ে রাষ্ট্রপতির নিয়োগ করা ‍উপাচার্য, উপ-উপাচার্য ও কোষাধ্যক্ষ নেই।
গবেষণা ও প্রশিক্ষণ কেন্দ্র
প্রাইম বিশ্ববিদ্যালয়

প্রাইম ইউনিভার্সিটি বাংলাদেশের একটি বেসরকারি বিশ্ববিদ্যালয়। যা শিক্ষা মন্ত্রণালয় ও ইউজিসি দ্বারা অনুমোদিত বিশ্ববিদ্যালয়টি বাংলাদেশের রাজধানী ঢাকার মিরপুরের মাজার রোডে নিজস্ব স্থায়ী ক্যাম্পাসে অবস্থিত। এটি বাংলাদেশের একমাত্র বিশ্ববিদ্যালয়, যেখানে এসএসসি ও এইচএসসি ফলাফলের ভিত্তিতে সম্পূর্ণ বিনা বেতনে পড়ানো হয়।
নিম্নোক্ত ব্যক্তিবর্গ প্রাইম ইউনিভার্সিটির উপাচার্য হিসেবে দায়িত্ব পালন করেন:
এই বিশ্ববিদ্যালয়ে ৮টি বিভাগের অধীনে ৫টি অনুষদ রয়েছে:
নর্দান ইউনিভার্সিটি বাংলাদেশ

নর্দান ইউনিভার্সিটি বা নর্দান বিশ্ববিদ্যালয় বাংলাদেশের একটি শীর্ষস্থানীয় বেসরকারি বিশ্ববিদ্যালয়। এটি ঢাকা শহরে অবস্থিত। এই বিশ্ববিদ্যালয়টি ২০০২ সালে প্রতিষ্ঠিত হয়। এখানে তড়িৎ ও বৈদ্যুতিন প্রকৌশল, কম্পিউটার বিজ্ঞান ও প্রকৌশল, বস্ত্র প্রকৌশল, ব্যবসা প্রশাসন, আইন, ফার্মেসি,ইংরেজি,বাংলা বিষয়ে স্নাতক ও স্নাতকোত্তর শিক্ষা প্রদান করা হয়।
নিম্নোক্ত ব্যক্তিবর্গ নর্দান ইউনিভার্সিটি বাংলাদেশের উপাচার্য ​হিসেবে দায়িত্ব পালন করেন:
বর্তমানে বিশ্ববিদ্যালয়ে ৪ টি অনুষদের অধীনে ১১ টি বিভাগ রয়েছে।
ব্যবসায় প্রশাসন বিভাগ
কম্পিউটার বিজ্ঞান ও প্রকৌশল বিভাগ
ইলেকট্রনিক্স ও যোগাযোগ প্রকৌশল বিভাগ
ইলেকট্রিক্যাল ও ইলেকট্রনিক প্রকৌশল বিভাগ
টেক্সটাইল প্রকৌশল বিভাগ
ইংরেজি বিভাগ
উন্নয়ন ও শাসন অধ্যয়ন বিভাগ
আইন বিভাগ
ফার্মেসি বিভাগ
জনস্বাস্থ্য বিভাগ
বাংলাদেশের বিশ্ববিদ্যালয়ের তালিকা
সাউদার্ন ইউনিভার্সিটি বাংলাদেশ

সাদার্ন ইউনিভার্সিটি বাংলাদেশ বাংলাদেশের চট্টগ্রাম জেলার আরিফিন নগর, বায়োজিদ বোস্তামিতে অবস্থিত একটি বেসরকারি বিশ্ববিদ্যালয়।
সাউদার্ন ইউনিভার্সিটি ১৯৯৮ সালে একটি ইনস্টিটিউট হিসাবে প্রতিষ্ঠিত হয়। অধ্যাপক সরওয়ার জাহান এই বিশ্ববিদ্যালয়ের উদ্দ্যোগতা এবং প্রতিষ্ঠাতা। বেসরকারি বিশ্ববিদ্যালয় আইনের অধীনে বিশ্ববিদ্যালয়টি শিক্ষা মন্ত্রণালয় কর্তৃক অনুমোদিত হয় ২০০২ সালের ২৬শে নভেম্বর এবং আনুষ্ঠানিকভাবে বিশ্ববিদ্যালয়ের শিক্ষা কার্যক্রম শুরু হয় ২০০৩ সালের ১৪ই জানুয়ারি। সাউদার্ন ইউনিভার্সিটি বাংলাদেশের সরকারি ও বেসরকারী বিশ্ববিদ্যালয়ের সর্বোচ্চ নিয়ন্ত্রক কর্তৃপক্ষ "বিশ্ববিদ্যালয় মঞ্জুরি কমিশন" কর্তৃক স্বীকৃত। বিশ্ববিদ্যালয়টি "সাউদার্ন ইউনিভার্সিটি বাংলাদেশ ট্রাস্ট" কর্তৃক পরিচালিত হয়।
বর্তমানে বিশ্ববিদ্যালয়ের নামে একাধিক মামলা আদালতে বিচারাধীন রয়েছে। বিশ্ববিদ্যালয়ের আর্থিক, একাডেমিক ও প্রশাসনিক বিষয়েও তদন্ত কার্যক্রম চলমান আছে।
ব্যবসায় প্রশাসন অনুষদ, বিজ্ঞান ও প্রকৌশল অনুষদ, কলা, সামাজিক বিজ্ঞান ও আইন অনুষদ।